Diari Oficial de la Generalitat Valenciana


Sumari del DOGV 4389, del 29-11-2002 (2002/13597)

DECRET 193/2002, de 26 de novembre, del Govern Valencià, pel qual s'amplia l'oferta d'ocupació pública de 2000, aprovada pel Decret 80/2001, de 2 d'abril, del Govern Valencià.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13647


Data del document
:   26-11-2002

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * professió administrativa
    * concurs administratiu
    * funcionari
    * oferta d'ocupació

DECRET 193/2002, de 26 de novembre, del Govern Valencià, pel qual s'amplia l'oferta d'ocupació pública de 2000, aprovada pel Decret 80/2001, de 2 d'abril, del Govern Valencià. [2002/X13170]
  
Pel Decret 80/2001, de 2 d'abril, el Govern Valencià va aprovar l'oferta d'ocupació pública de 2000 per al personal de l'administració del Govern Valencià, en compliment del que disposa l'article 22 del text refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Govern Valencià.
  
Dita oferta d'ocupació pública inclou llocs de treball que estan dotats pressupostàriament i inclosos en les relacions de llocs de treball aprovades. Els llocs oferits són 221 d'administració general, 179 d'administració especial i 400 per a personal laboral.
  
Dits llocs es consideren d'urgent cobertura ja que, o bé es troben exercits de mode interí o temporal, o bé es tracta de vacants que pertanyen a sectors, funcions o categories professionals d'atenció prioritària que afecten el funcionament de servicis públics essencials, i cal augmentar el nombre de llocs oferits.
  
D'altra banda i en desenvolupament de l'oferta d'ocupació pública de l'any 1999, es van convocar proves selectives d'accés al grup A ?tècnics d'administració general ?convocatòries 6/99, 7/99 i 8/99; grup D ?auxiliars administratius- convocatòries 9/99, 10/99 i 11/99; i grup A, administració especial, inspectors de tributs, convocatòria 12/99, i acabats els processos selectius de les citades convocatòries, el nombre d'aspirants que han superat el procés és inferior al nombre de llocs convocats.
  
L'administració del Govern Valencià, fent ús de les potestats d'autoorganització que li són pròpies, per Resolució de 28 de gener de 2002, del director general de Funció Pública, va aprovar les relacions de llocs de treball de l'administració al servici del Govern Valencià, i es va modificar la naturalesa jurídica dels llocs de subalterns, cuidadors i vigilants, que han passat de ser laborals a tindre naturalesa funcionarial, sense afectar les seues funcions.
  
D'altra banda, el present decret té en compte l'acord aconseguit entre les organitzacions sindicals i la Conselleria de Benestar Social, en virtut del qual es procedirà a l'amortització de llocs vacants de monitor terapèutic.
  
Per tal de fomentar la carrera administrativa dels funcionaris públics al servici de l'administració valenciana, la Mesa Sectorial de Funció Pública i CIVE, del passat 12 de juliol de 2001, va acordar que la promoció interna corresponent a les convocatòries dels grups B, C i D, continguts en el Decret 80/2001, de 2 d'abril, es porte a cap mitjançant conversió directa de places que es convocaran mitjançant procediments selectius independents dels d'ingrés, tot això segons el que disposen els articles 53 de la Llei de Funció Pública Valenciana i 37 del Reglament de Selecció i Provisió de Llocs de Treball i Carrera Administrativa del Personal Inclòs a l'Àmbit d'Aplicació de la Llei de Funció Pública Valenciana.
  
Tot l'anterior suposa l'augment d'un total de 300 places sobre les previstes en l'oferta pública d'ocupació aprovada pel Decret 80/2001, de 2 d'abril, i la inclusió d'altres 660 places per a la promoció interna que, encara que no suposen un augment real de l'oferta de vacants, sí que comporten, en canvi, l'augment efectiu de les assignades a les proves d'accés lliure, amb independència del considerable impuls que això significa, a més, per a la promoció professional dels empleats públics, mitjançant el nou sistema de la conversió directa de places.
  
Per tot això, en virtut de les competències atribuïdes per l'article 26.b) del text refós de la Llei de la Funció Pública Valenciana, a proposta del conseller de Justícia i Administracions Públiques, i després de la deliberació del Govern Valencià, en la reunió del dia 26 de novembre de 2002
  
DECRETE
  
Article 1
  
S'amplia l'oferta d'ocupació pública aprovada pel Decret 80/2001, de 2 d'abril, del Govern Valencià, en la forma que es determina en els articles següents.
  
Article 2
  
El nombre total de places a què ascendix l'oferta és de 1.100 places, corresponents als grups de titulació i col·lectius que es detallen en l'annex I.
  
Article 3
  
La promoció interna als grups B, C i D d'administració general ascendirà a un total de 660 places, segons es detalla en l'annex II, i es durà a terme mitjançant processos selectius propis i independents, pel sistema de conversió directa de places, en la forma que es determinarà en les respectives convocatòries. Les places que per a dits grups figuren en l'annex I es convocaran íntegrament mitjançant processos selectius lliures.
  
Article 4
  
Es reserva un 60% de les places del grup A d'administració general i un 50% de les d'administració especial i personal laboral, que figuren incloses en l'annex I, per a la seua provisió per mitjà de promoció interna. Dita promoció es durà a terme mitjançant convocatòries separades de les d'accés lliure, i s'acumularan a estes les places no cobertes.
  
Article 5
  
Un 5% del total de les places convocades que figuren en l'annex I es reservaran per a ser cobertes amb personal amb discapacitat de grau igual o superior al 33%.
  
La selecció del personal discapacitat es realitzarà mitjançant convocatòries específiques, separades de les de la resta de personal i dirigides exclusivament a les persones afectades per discapacitat que opten per estes convocatòries.
  
DISPOSICIÓ ADDICIONAL
  
Es faculta el conseller de Justícia i Administracions Públiques perquè dicte totes les disposicions que requerisca el compliment i l'execució del present decret.
  
DISPOSICIÓ FINAL
  
El present decret entrarà en vigor el sendemà de la seua publicació en el Diari Oficial de la Generalitat Valenciana.
  
València, 26 de novembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Justícia i Administracions Públiques,
  
CARLOS GONZÁLEZ CEPEDA
  
ANNEX I
  
CONCEPTE NÚM. LLOCS
  
I. Funcionaris del sector d'administració general
  
Grup A 60
  
Grup B 40
  
Grup D 300
  
Grup E:
  
1.Subalterns 252
  
2.Vigilants 15
  
Total administració general 667
  
II. Funcionaris del sector d'administració especial
  
Grup A
  
1. Informàtic (sistemes lògics) 15
  
2. Psicòleg 10
  
3. Inspectors de tributs 33
  
Grup B
  
1. ATS/DUI 25
  
2. Fisioterapeuta 15
  
3. Ajudant d'arxius 10
  
4. Informàtic 25
  
5. Tècnic mitjà promoció lingüística 12
  
6. Assistent social/DU treball social 15
  
7. Tècnic mitjà especialista menors 10
  
Grup C
  
1. Educador d'educació especial 35
  
2. Educador d'educació infantil 12
  
3. Operador de sistemes informàtics 25
  
Grup D
  
Cuidadors 3
  
Total administració especial 245
  
Total funcionaris 912
  
III. Laborals
  
Grup D
  
1. Auxiliar de clínica 20
  
2. Auxiliar de manteniment 15
  
3. Cuiner 20
  
Grup E
  
1. Ajudant de residència 70
  
2. Neteja 30
  
3. Ajudant de manteniment 20
  
4. Ajudant de cuina 10
  
5. Peó agrari 3
  
Total laborals 188
  
Total oferta ocupació pública 1.100
  
ANNEX II
  
Promoció interna funcionaris d'administració general:
  
Del grup C al B 80 places
  
Del grup D al C 500 places